Ir-Regolament tal-kunsill (KEE) Nru 1763/84
tad-19 ta’ Ġunju 1984
dwar il-konklużjoni ta’ Ftehim fil-għamla ta’ skambju ta’ ittri bejn il-Komunità Ekonomika Ewropea u l-Barbados, il-Belize, ir-Repubblika Popolari tal-Congo, il-Gżejjer Fiji, ir-Repubblika Koperattiva tal-Guyana, il-Ġamajka, ir-Repubblika tal-Kenya, ir-Repubblika Demokratika tal-Madagaskar, ir-Repubblika tal-Malawi, il-Mauritius, ir-Repubblika tas-Surinam, ir-Renju tas-Swaziland, ir-Repubblika Magħquda tat-Tanzania, it-Trinidad u Tobago, ir-Repubblika ta’ l-Uganda, ir-Repubblika taż-Żimbabwe, u l-Gżejjer ta’ San Kristofru u Nevis dwar l-adeżjoni tal-pajjiż San Kristofru u Nevis fil-Protokoll 7 dwar iz-zokkor ta’ l-Istati ACP anness mat-tieni Konvenzjoni ACP-KEE
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari Artikolu 113 tiegħu,
Wara li kkunsidra l-proposta mill-Kummissjoni,
Billi d-Dikjarazzjoni 2 fl-Anness mal-Protokoll 7 dwar iz-zokkor ta’ l-Istati ACP anness mat-Tieni Konvenzjoni ACP-KEE [1] jipprovdi illi l-Istat ta’ San Kristofru u Nevis għandu jibbenefika minn trattament identiku għal dak provdut fil-Protokoll imsemmi rigward kwantità ta’ 14800 tunnellata metrika;
Billi l-Istat ta’ San Kristofru u Nevis kiseb l-indipendenza fid-19 ta’ Settembru 1983 u talab li jaderixxu mat-Tieni Konvenzjoni ACP-KEE kif ukoll mal-Protokoll 7;
Billi l-implimentazzjoni tal-Protokoll 7 titwettaq ġewwa l-qafas ta’ l-organizzazzjoni komuni tas-suq fiz-zokkor;
Billi huwa approprjat li jiġi approvat Ftehim fil-għamla ta’ skambju ta’ l-ittri, l-Istati riferiti fil-Protokoll 7 u l-Istat ta’ San Kristofru u Nevis fl-adeżjoni ta’ dan l-Istat għall-Protokoll 7,
ADOTTAT DAN IR-REGOLAMENT:
Artikolu 1
Huwa hawnhekk approvat f’isem il-Komunità Ftehim fil-għamla ta’ skambju ta’ l-ittri bejn il-Komunità Ekonomika Ewropea u l-Barbados, il-Belize, ir-Repubblika Popolari tal-Congo, il-Ġżejjer Fiġi, ir-Repubblika Ko-operattiva tal-Guyana, il-Ġamajka, ir-Repubblika tal-Kenya, ir-Repubblika Demokratika tal-Madagaskar, ir-Repubblika tal-Malawi, il-Mauritius, ir-Repubblika tas-Surinam, ir-Renju tas-Swaziland, ir-Repubblika Magħquda tat-Tanzania, it-Trinidad u Tobago, ir-Repubblika ta’ l-Uganda, ir-Repubblika taż-Żimbabwe, u l-Istat ta’ San Kristofru u Nevis dwar l-adeżjoni ta’ l-Istat imsemmi l-aħħar fil-Protokoll 7 dwar iz-zokkor ta’ l-Istati ACP anness mat-tieni Konvenzjoni ACP-KEE.
It-test ta’ dan il-Ftehim huwa anness ma’ dan ir-Regolament.
Artikolu 2
Il-President tal-Kunsill huwa hawnhekk awtorizzat li jinnomina l-persuna bil-poter li jiffirma l-Ftehim sabiex jorbot lill-Komunità.
Artikolu 3
Dan ir-Regolament għandu jidħol fis-seħħ fil-jum ta’ wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, fid-19 ta’ Ġunju 1984.